OpenLLM-France/wikimedia huggingface dataset:
# Ernest Shonekan

Ernest Adegunle Oladeinde Shonekan (Lagos, 1936ko maiatzaren 9a - Lekki, 2022ko urtarrilaren 11) nigeriar politikaria izan zen. Nigeriako estatuburua izan zen 1993ko abuztutik azarora.
Zuzenbidea ikasi zuen Londreseko Unibertsitatean eta Harvard Business Schoolen ikasketak zabaldu zituen. 1964an United African Company of Nigerian hasi zen lanean eta 1980an enpresako presidente izan zen.
Hirugarren Errepublikako krisian, Ibrahim Babangida presidente militarrak Trantsizio Kontseiluko buru eta gobernuburu izendatu zuen. 1993ko ekaineko hauteskundeak baliogabetu ondoren, Babangidak abuztuaren 26an dimisioa eman zuen eta Shonekan bitarteko estatuburu izendatu zuen.
Shonekan hauteskunde presidentzial berri bat eta demokraziara itzultzea antolatzen saiatu zen, baina ezin izan zuen krisi politikoa kontrolatu. Zigor ekonomikoek inflazio handia eragin zuten eta atzerriko inbertsioa desagertu zen. Azaroaren 17an, Sani Abacha Defentsa ministroak agintetik bota zuen estatu-kolpe baten bidez.
* Datuak: Q471351
* Multimedia: Ernest Shonekan / Q471351
# Ernest Walter Histed

Ernest Walter Histed (Brighton, 1862-Palm Beach, 1947ko maiatzaren 27a) argazkilari anglo-estatubatuarra izan zen.

## Biografia

Ingalaterran jaioa, Estatu Batuetara joan zen bizitzera, eta han negozio arrakastatsua sortu zuen Chicagon eta, ondoren, Pittsburghen. Erresuma Batura itzuli zen Londresen argazki estudio bat jartzera, lehenik New Bond Streeten eta gero Baker Streeten.
1898an, [[Henry Rider Haggard], Clara Butt, Pio X.a Aita santua, Royal Academy of Arts-en akademiko batzuk eta Augusta Viktoria Schleswig-Holsteingoa enperatrizaren argazkiak atera zituen; Viktoriak berak enkargatu zuen lana. Estatu Batuetara itzuli zenean estudio bat ireki zuen New Yorken, Manhattanen. Ondoren, Floridako Palm Beachera joan zen, eta bertan jarraitu zuen lanean 1934ra arte. Palm Beachen hil zen 1947an, 85 urte zituela.
Bere obraren multzorik handiena New York Hiriko Museoan gordetzen da.

## Kanpo estekak

* Datuak: Q15243273
* Multimedia: Ernest Walter Histed / Q15243273
# Dromcolliher

Dromcolliher (irlanderaz Drom Collachair) Irlandako mendebaldeko Limerick konderriaren hegoaldean dagoen udalerria da. Cork konderriaren mugatik hurbil dago, R522 eta R515 errepideen arteko bidegurutzean, Dromcollogher-Broadford parrokian.
Dromcollogher-Broadford GAA izeneko joko gaelikoetako taldea du.

## Kanpo estekak

* Datuak: Q4168538
* Multimedia: Dromcolliher / Q4168538
# Dromiciops gliroides

Dromiciops gliroides Dromiciops generoko animalia da. Microbiotheria ordenaren barruko ugaztuna da. Microbiotheriidae familian sailkatuta dago.
Hego Amerikan bizi den martsupial honi gaztelaniaz monito del monte eta maputxeraz chumaihuén diote

## Erreferentziak

* ↑ Thomas. (1894). 14 Ann. Mag. Nat. Hist., 187 or..

## Kanpo estekak

* 'Dromiciops gliroides'ri buruzko informazioa Mammals of The World datubasean
* Datuak: Q691991
* Multimedia: Dromiciops gliroides / Q691991
* Espezieak: Dromiciops gliroides

## Ikus, gainera

* Microbiotheriidae
# Dromicodryas

Dromicodryas Lamprophiidae familiako narrasti genero bat da. Madagaskarren bizi dira.

## Espezieak

* Dromicodryas bernieri (Duméril, Bibron & Duméril, 1854)
* Dromicodryas quadrilineatus (Duméril, Bibron & Duméril, 1854)

## Kanpo estekak

* Datuak: Q3039981
* Multimedia: Dromicodryas / Q3039981
* Espezieak: Dromicodryas
# Dromesnil

Dromesnil Frantziako udalerria da, Somme departamenduan dagoena, Frantzia Garaia eskualdean. 2013an 102 biztanle zituen.

## Demografia
### Biztanleria

2007an Dromesnil udalerrian erroldatutako biztanleak 102 ziren. Familiak 48 ziren, horien artean 16 pertsona bakarrekoak ziren (4 bakarrik bizi ziren gizonak eta 12 bakarrik bizi ziren emakumeak), 16 seme-alabarik gabeko familiak ziren, 8 seme-alabak dituzten bikoteak ziren eta 8 seme-alabak dituzten guraso-bakarreko familiak ziren.
Biztanleriak, denboran, ondorengo grafikoan ageri den bilakaera izan du:
Erroldatutako biztanleak

### Etxebizitza

2007an 62 etxebizitza zeuden, 49 familiaren etxebizitza nagusia ziren, 4 bigarren erresidentzia ziren eta 9 hutsik zeuden. Etxebizitza guzti hauek 62etxeak ziren. 49 etxebizitza nagusietatik 37 bere jabearen bizilekua ziren, 10 alokairuan okupaturik zeuden eta 2 doan lagata zeuden; 1ek bi gela zituen, 4 etxek hiru zituzten, 14 etxek lau zituzten eta 30 etxek bost zituzten. 34 etxek euren parking plaza propioa zuten azpian. 24 etxetan ibilgailu bat zegoen eta 19 etxetan bat baino gehiago zituzten.

### Biztanleria-piramidea

2009an sexu eta adinaren araberako biztanleria-piramidea hau zen:
Dromesnil udalerriko biztanleria-piramidea 2009an. :
| Gizonak | Adinak | Emakumeak |
| 0 | 95 + | 0 |
| 8 | 90-94 | 0 |
| 0 | 85-89 | 4 |
| 0 | 80-84 | 4 |
| 0 | 75-79 | 4 |
| 4 | 70-74 | 8 |
| 0 | 65-69 | 0 |
| 0 | 60-64 | 4 |
| 0 | 55-59 | 0 |
| 4 | 50-54 | 4 |
| 20 | 45-49 | 4 |
| 8 | 40-44 | 4 |
| 0 | 35-39 | 8 |
| 0 | 30-34 | 0 |
| 4 | 25-29 | 0 |
| 4 | 20-24 | 0 |
| 4 | 15-19 | 0 |
| 0 | 10-14 | 12 |
| 0 | 5-9 | 8 |
| 0 | 0tik 4ra | 4 |

## Ekonomia

2007an lan egiteko adina zuten pertsonak 66 ziren, horien artean 43 aktiboak ziren eta 23 inaktiboak ziren. 43 pertsona aktiboetatik 38 lanean zeuden (23 gizon eta 15 emakume) eta 5 langabezian zeuden (1 gizon eta 4 emakume). 23 pertsona inaktiboetatik 11 erretiraturik zeuden, 5 ikasten zeuden eta 7 "bestelako inaktibo" gisa sailkaturik zeuden.

### Diru sarrerak

2009an Dromesnil udalerrian 46 unitate fiskal zeuden, 98 pertsonek osaturik. Pertsona bakoitzeko diru-sarrera fiskalaren mediana urteko 16.965 euro zen.

### Ekonomia jarduerak

2000. urtean Dromesnil udalerrian 11 nekazaritza-ustiategi zeuden, 496 hektarea erabiltzen.

## Gertuen dauden herriak

Diagrama honek gertuen dauden herriak erakusten ditu.

## Erreferentziak

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Population par sexe et âge quinquennal de 1968 à 1999. http://www.recensement-2007.insee.fr+(Noiz kontsultatua: 2010-07-13).
* ↑ Emploi et population active 1999 et 2007
* ↑ Revenus fiscaux des ménages en 2008
* ↑ Créations et stock d'établissements par commune en 2009
* ↑ Exploitations agricoles

## Kanpo estekak

* (Frantsesez)Résumé statistique INSEEren udalerriko estatistiken laburpena.
* (Frantsesez)Évolution et structure de la population INSEEren udalerriko datuen fitxa.
* (Frantsesez)France par comune Frantziako udalerri guztietako datu zehatzak mapa baten bitartez eskuragarri.
* Datuak: Q69075
* Multimedia: Dromesnil / Q69075
# Dromiaulis

Dromiaulis Cosmopterigidae familiako tximeleta genero bat da. Bere espezie tipoa Dromiaulis excitata da.

## Espezieak

| Espeziea | Irudia | Egoera |
| Dromiaulis excitata | | daturik gabe |

## Kanpo estekak

* Datuak: Q5308272
* Espezieak: Dromiaulis
# Doom II

Doom II, Doom II: Hell on Earth ere deitua, 1994ko id Software estatubatuar enpresak garatutako ekintza bideo-joko bat da, shooter motakoa. Hasieran MS-DOS plataformarako sortu zuten baina hurrengo urtean Macintosh ordenagailuentzako bertsio bat ere atera zuten.
Bere garaiko onenetariko bat izan zen eta hurrengo belaunaldietako 3D jokoetan eragin handia izan zuen. Doom jokoen jarraipena, Doom IIa, berriz, gertaerak ez dira Marte Phobos eta Deimos ilargietan gertatzen, baizik eta dimentsio arteko atari baten irekieraren ondorioz infernuko izakiek inbaditutako Lurrean; hortik dator jokoaren azpititulua, Hell on Earth.

## Kanpo estekak

* Datuak: Q755186
* Multimedia: Doom II / Q755186
# Doon (Limerick konderria)

Doon (irlanderaz Dún Bleisce) Irlandako mendebaldeko Limerick konderriaren ipar-ekialdean dagoen udalerria da. Coonagh baroierrian dago. Tipperary konderriaren mugatik hurbil dago.
Doon GAA izeneko joko gaelikoetako taldea du.

## Kanpo estekak

* Datuak: Q4170645
* Multimedia: Doon, County Limerick / Q4170645
# Doon (Offaly konderria)

Doon (irlanderaz: An Clochán) Irlandako herrixka bat da, Offaly konderrian dagoena.

## Kanpo estekak

* Datuak: Q4170647
* Multimedia: Doon, County Offaly / Q4170647
# Doomsday (2008ko filma)

Doomsday, 2008ko Neil Marshall ingelesak zuzendutako zientzia-fikzio eta ekintza film bat da. Rhona Mitra, Bob Hoskins, Adrian Lester, David O'Hara eta Malcolm McDowell aktoreek antzeztu zuten.

## Argumentua

Oharra: Atal honek istorio osoa edo amaiera argitzen du.
2008, Eskozia, "Segalari" birusak ehundaka milaka pertsona kutsatu eta hil ditu. Erresuma Batuko Gobernuak bizirik eta kutsaturik gabe jarraitzen dutenak handik atera eta gainontzeko jendea guztia nahiz birusaren eragina jasan duen eremua harresitzea erabaki du, kutsatuak handik ihes egin ez dezaten. 27 urte beranduago, 2035ean, birusa Eskozian berragertu, eta Erresuma Gobernuak hara Eden Sinclair (Rhona Mitra) buru duen eliteko aditu talde bat bidaliko du. Gainontzeko mundutik isolaturik, lantaldeak amesgaiztoko pasai batean lan egin beharko du.

## Aktoreak

* Rhona Mitra: Eden Sinclair
* Bob Hoskins: Bill Nelson
* Malcolm McDowell: Marcus Kane
* Alexander Siddig: John Hatcher lehen ministroa
* David O'Hara: Michael Canaris
* Craig Conway: Sol
* Lee-Anne Liebenberg: Viper
* Nora-Jane Noone: Read

## Kanpo estekak

* IMDBko fitxa irakurgai (Ingelesez)
* Datuak: Q1242543
# Doom 3

Doom 3 2004ko id Software estatubatuar enpresak garatutako ekintza bideo-joko bat da, shooter motakoa.

## Sinopsia

Oharra: Atal honek istorio osoa edo amaiera argitzen du.
2145. urtea da, Union Aerospace Corporation (UAC) hazi egin da, garaiko korporaziorik handiena bihurtzeraino, eta ikerketa instalazio batzuk eraiki ditu Marten. Planeta horretan, UACk hainbat arlotan garatu ditu ikerketa batzuk, besteak beste, armagintzako teknologia aurreratuaren garapenean, ikerketa biologikoan, teleportazioan eta espazio-esplorazioan. Instalazioak Marten daudenez, UACk bere eragiketak legetik kanpo eta eztabaida moraletatik urrun egin ditzake.

## Kanpo estekak

* Datuak: Q203310
* Multimedia: Doom / Q203310
# Doon (Iowa)

Doon Iowako hiri bat da. Lyon konderrian kokatua dago. 2010ean 577 biztanle zituen, 1,49 kilometro koadrotan banatuta.

## Ikus, gainera

* Lyon konderria

## Kanpo estekak

* Datuak: Q966520
* Multimedia: Doon, Iowa / Q966520
# Doon aintzira

Doon aintzira (ingelesez: Loch Doon, Eskoziako gaeleraz: Loch Dhùin) iparraldeko Eskozian dagoen ur gezatako aintzira da, Hegoaldeko Ayrshire eskualdean hain zuzen ere.

## Historia

Carrickeko Earlek gaztelua zeukaten bertan XIII mendean eta Eskoziako Independentzia Gerratan ingelesek hartu bazuten ere berehala berreskuratu zuten eskoziarrek. XV mendean Kennedi leinuaren eskutan egion zen harik eta XVI mendean Jakue V.a Eskoziakoak suntsitu zuen arte, Eskoziako baroien indarra gutxitzeko.
1930. hamarkadan urtegia eraiki zen eta aintziraren uraren mailak hamar bat metro egin zuen gora. Gaur egun 82 milioi m³ hartzen ditu.

## Iruditegia

* Gazteluaren hondarrak

## Kanpo estekak

* Datuak: Q1547670
* Multimedia: Loch Doon / Q1547670
# Doon udalerria, Lyon konderria (Iowa)

Doon udalerria Ameriketako Estatu Batuetako Iowa estatuko udalerri bat da, Lyon konderrian. Azken zentsuaren arabera 1.124 biztanle zituen.

## Ekonomia

2020ko zentsuaren arabera, Doon udalerriak 489 etxebizitza zeuden. Per capita diru-sarrerak 23.324 estatubatuar dolar ziren.

## Kanpo estekak

* Datuak: Q9038357
# Doonagore gaztelua

Doonagore gaztelua (irlanderaz Caisleán Dhún na gCorr) harresi batez inguratutako XVI. mendeko oin biribilduko dorretxea da, Irlandako Errepublikako Clareko konderrian dagoen Doolin kostaldeko udalerritik kilometro eskasera kokatzen da. Cliffs of Moher itsaslabar ospetsuetatik oso hurbil dago. Bere izenak irlanderaz "muino biribilduen gotorlekua" edo "ahuntzen gotorlekua" esan nahi du; Doolin Point lurmuturra menderatzen duen muino batean gainean eta garaiera handiagoa duen irrati poste baten aldamenean kokatzen da, azken hau Doolineko kaira inguratzen diren itsasontzien erreferentzia gisa erabiltzen delarik. Gaur egun gaztelua oporleku pribatua da, jende arrunta bertaratzeko inongo aukerarik gabekoa.
XIII. mendean Tadgh MacTurlough MacCon O'Connor buruzagiak gaztelua Trá Leachain mehatzetik ateratako harriz eraiki zuen, halere gaur egungo eraikina XVI. mendekoa da. 1582an Sir Turlough O'Brieni dohaintzan eman zitzaion, jauntxo hau Ennistymon udalerrikoa zen, Doolinen mugakide den udalerria hain zuren ere. 1588an, Armada Garaetezinaren Ingalaterra koskistatzeko saiakeraren porrotaren ondorengo atzeraldian, Clare konderriko Sheriffa zen Boetius MacClancyk espainiar hondoratze batetik bizirik atera ziren 170 itsasgizon espainiar preso egin eta gaztelu honetan urkatu zituen, hauen gorpuak Doolinetik hurbil dagoen Cnocán an Crochaire izeneko tumuluan lurperaturik daude.
Gaztelua XIX. mendearen hasieran zaharberritua izan zen, baina mende honen erdialderako Nagle sendiaren zaintzan zegoelarik berriz ere hondatzen hasia zen. 1970eko hamarkadan O'Gorman deiturako erosle estatubatuar baten enkarguz Lardner & Partners etxeko Rex MacGovern arkitektoak berriztatu egin zuen, gaur egun O´Gorman sendia bertan bizitzen jarraitzen du.

## Iruditegia

* Doonagore gaztelua muinoaren gainean.
* Doonagore gaztelua itsasoaren aurrean.
* Aran uharteak Doonagore gaztelutik ikusita.
* Doonagore gaztelua.

## Kanpo estekak

* Datuak: Q2382682
* Multimedia: Doonagore Castle / Q2382682
# Dooms (Virginia)

Dooms Ameriketako Estatu Batuetako erroldak esleitutako leku bat da. Augusta konderrian dago, Virginia estatuan. 1.279 biztanle ditu, 10,369352 kilometro koadroko azaleran banatuta.

## Ikus, gainera

* Augusta konderria

## Kanpo estekak

* Datuak: Q1374888
# Eguzki haize

Eguzki haizea, Eguzkiaren goi-atmosferatik kargatutako partikula (plasma) isuria da. Nagusiki, 1 keV inguruko energia duten protoi eta elektroiak dira.
Gure Eguzki-sisteman, eguzki haizeak duen oinarrizko konposaketa, eguzki koroaren bera da: %73 hidrogenoa eta %25 helioa, ezpurutasun batzuekin. Partikulak, erabat ionizatuak daude, oso trinkoa ez den plasma sortuz. Lurretik hurbil, eguzki haizearen abiadura 200 eta 889 kilometro segundoko bitartekoa da, batez beste 450 km/s-koa. Eguzkiak, gutxi gora-behera, segundoko 800 kilo materia galtzen ditu eguzki haize eran.
Eguzki haizea plasma denez, berarekin, eguzkiaren eremu magnetikoa hedatzen du. 160 milioi kilometroko distantziara, eguzkiaren errotazioak, eguzki haizea espiralean arrastatzen du, bere eremu magnetiko lerroak eramanez, baina, distantzia hori baino urrunago, eguzki haizea kanpoalderantz doa, Eguzkiaren zuzeneko eragin gehiagorik gabe. Eguzki orbanek eta Eguzkiaren beste gertaera atmosferiko batzuk eragindako eguzki haize eztanda biziki energetikoak, "eguzki ekaitz" deitzen dira, eta espazio zundak eta sateliteek, honen ondorioz, erradiazio handia jasan dezakete. Lurraren eremu magnetikoan harrapatuak diren eguzki haize partikulek, Van Allenen gerrikoetan elkartzeko joera adierazten dute, eta Aurora polarrak eragin ditzakete Lurraren atmosferarekin talka egiten dutenean polo geografikoetatik gertu. Lurraren antzerako eremu magnetikoak dituzten beste planeta batzuk ere badituzte euren aurorak.
Eguzki haizeak, "burbuila" bat eratzen du izarrarteko ingurunean (hidrogeno eta helio gasak galaxiarteko espazioan). Eguzki haizeak egindako indarra, izarrarteko ingurunea mugitzeko bezain ahaltsua ez den tokia, heliopausa bezala ezagutzen da, eta eguzki sistemaren "ertzik" kanpokoena bezala jotzen da. Heliopausara iritsi arteko distantzia, ez da zehatz ezagutzen, eta, ziur aski, eguzki haizearen abiadura eta izarrarteko ingurunearen tokiko dentsitatearen araberakoa da, baina Plutonen orbitatik harago dagoela ezagutzen da.

## Ikus, gainera

* Ekaitz geomagnetiko

## Kanpo estekak

* Datuak: Q79833
* Multimedia: Solar wind / Q79833
# Eguzki eklipse

Eguzki eklipse bat Ilargia Lurraren eta Eguzkiaren artean igarotzen denean gertatzen da. Hala, Eguzkiaren ikuspegia ezkutatzen da Lurraren zati txiki batetik, osorik edo partzialki. Lerrokatze hori sei hilean behin gertatzen da, gutxi gorabehera, eklipseak ilargi berriko fasean dauden bitartean, Ilargiaren plano orbitala Lurraren orbitaren planotik gertuago dagoenean. Eklipse osoan, Ilargiak erabat ezkutatuko du Eguzkiaren diskoa. Eklipse partzialetan eta anularretan, Eguzkiaren zati bat baino ez da ezkutatzen. Ilargi-eklipse bat ez bezala (Lurraren gaueko edozein tokitatik ikus daiteke), eguzki-eklipsea munduko eremu txiki samar batetik bakarrik ikus daiteke. Horregatik, nahiz eta eguzki-eklipse osoak Lurreko tokiren batean gertatzen diren batez beste 18 hilabetean behin, leku jakin batean bakarrik errepikatzen dira 360–410 urtean behin.
Ilargia orbita guztiz zirkularrean eta Lurraren plano orbital berean balego, eguzki-eklipse osoak egongo lirateke hilean behin, ilargi berri bakoitzean. Ilargiaren orbita Lurraren orbitarekiko 5 gradu inguru okertuta dagoenez, haren itzala ez da Lurrera iristen. Beraz, eguzki-eklipseak (eta ilargi-eklipseak) eklipse-urtaroetan baino ez dira gertatzen, eta, horren ondorioz, urtean gutxienez bi eguzki-eklipse eta gehienez bost eguzki-eklipse gertatzen dira; horietatik bi baino gehiago ez dira osoak izango. Eklipse osoak arraroagoak dira, lerrokadura zehatzagoa behar dutelako Eguzkiaren eta Ilargiaren erdiguneen artean, eta Ilargiaren itxurazko tamaina, batzuetan, txikiegia delako Eguzkia erabat estaltzeko.

## Motak

* Partziala: Ilargiak ez du guztiz estaltzen Eguzkia.
* Eraztun erakoa: Ilargia Eguzkiaren aurretik pasatzen da baina bere diametroa ez da nahikoa estaltzeko, eta beraz, eraztun bat ikusten da. Hortik kanpo partziala izaten da.
* Totala: Munduko leku batetik Ilargiak guztiz estaltzen du Eguzkia. Hortik kanpo partziala da.

## Kanpo estekak

* Datuak: Q3887
* Multimedia: Solar eclipses / Q3887
# Eguzki antzeko

Astronomian, eguzki antzeko, fotometrikoki gure eguzkiaren antzeko izarrei deritze, honako ezaugarri hauek dituztenak:
* Gure eguzkiarena baino ± 500 Keko tenperatura (gutxi gora-behera 5200 eta 6330 kelvin artean).
* Gure eguzkiarenaren %50 eta %200 arteko metaltasuna, izarraren disko protoplanetarioak planetak eratzeko antzeko hauts kopurua izan behar zuela esan nahi duena.
* Gertuko izar kiderik gabea (hamar egun edo gutxiagoko orbita periodoa), izar laguntzaileak izar aktibitatea bultzatzen bait du.
Gure eguzkiarenaren are antzekoago ezaugarriak dituzten izarrei eguzki biki deritze. Eguzki antzekoen azterketa funtsezkoa da eguzkiaren ezaugarriak hobeto ulertzeko beste izar batzuekiko eta bizigarritasun planetarioarekiko.

## Eguzki antzekoen adibideak

Honako zerrendan, eguzki bikitzat hartuak izateko bete beharreko baldintza batzuk betetzen ez dituzten eguzki antzeko batzuk agertzen dira.
| Izena | Konstelazioa | Espektru mota | Distantzia (Argi urteak) | Oharrak |
| Alfa Centauri A | Centaurus | G2V | 4,36 | ]] Eguzkitik gertuen dagoen izar sistema |
| Alfa Centauri B | Centaurus | K1V | 4,36 | |
| Tau Ceti | Cetus | G8V | 11,9 | Gure eguzkiak baino hamar aldiz asteroide eta kometa gehiago ditu bere inguruan orbitatzen |
| Eta Cassiopeiae A | Cassiopeia | G3V | 19,4 | |
| 36 Ophiuchi A | Ofiuco | K0V | 19,5 | |
| Delta Pavonis A | Indioilar | G7V-IV | 19,9 | Azpierraldoi bihurtzeko fasean |
| Xi Bootis A | Boötes | G8V | 21,8 | BY Draconis izar aldagarria |
| 107 Piscium | Piscis | K0V | 24,4 | |
| Xi Ursae Majoris A | Hartz Handia | G0V | 27,3 | RS Canum Venaticorum izar aldagarria |
| 61 Virginis | Virgo | G7V | 27,8 | |
| Zeta Tucanae | Tucana | F9V | 28,0 | |
| Ji1 Orionis | Orion | G0V | 28,7 | |
| Beta Comae Berenices | Coma Berenices | G0V | 30,0 | |
| 61 Ursae Majoris | Hartz Handia | G7V | 31,1 | |
| Alfa Mensae | Mensa | G7V | 33,1 | |
| Iota Persei | Perseo | G0V | 34,4 | Azpierraldoi bihurtzeko fasean |
| Lambda Serpentis | Serpens | G0V | 38,3 | |
| 55 Cancri A | Cancer | G8V | 40,9 | Bost exoplaneta ezagun |
| HD 10307 A | Andromeda | G1.5V | 41,2 | |
| HD 147513 | Escorpius | G3V | 42,0 | Exoplaneta bat |
| HD 172051 | Sagitarius | G6V | 42,3 | Darwin Proiektuaren helburu nagusi bezala hautatua |
| Ípsilon Andromedae | Andromeda | F8V | 43,9 | Hiru exoplaneta ezagun |
| HD 211415 | Grus | G0V | 44,4 | |
| 47 Ursae Majoris | Hartz Handia | G1V | 45,9 | Bi exoplaneta ezagun |
| Ni2 Lupi | Lupus | G4V | 47,5 | |
| 51 Pegasi | Pegaso | G5V | 50,1 | Planeta ezagun bat, Jupiter bero motakoa. |
| Iota Horologii | Horologium | F9V | 50,6 | Planeta erraldoi ezagun bat 0,91 unitate astronomikora. |

## Ikus, gainera

* Espazioaren kolonizazioa

## Kanpo estekak

* Datuak: Q112881
# Eguzki denbora

Eguzki denbora Eguzkiaren posizioak Lurreko zeruan duen higiduraren neurketan oinarritutako denbora eskala da. Eguzkia ez da zeru ekuatorean zehar uniformeki higitzen, eta ondorioz batez besteko eguzki denbora definitu behar da, higidura irregulartasunik gabeko eguzki hipotetiko baten arabera neurtua.
Lurreko toki batean eguzki denborari jarraituz zer ordu den zehazteko, ohiko sisteman bezala eguna 24 ordutan banatzen da, eta toki horretan eguerdiko 12ak izango dira Eguzkia toki horren gainean zeruan gorenean ageri denean.

## Erreferentziak

* ↑ «denbora», Harluxet Hiztegi Entziklopedikoa.

## Kanpo estekak

* Datuak: Q192854
# Eguzki erradio

Eguzki erradioa, astronomian eta astrofisikan, konparatiboki, izarren eta tamaina handiko beste objektu astronomiko batzuen erradioa neurtzeko erabiltzen den luzera unitate bat da.
Eguzki masaren kasuan bezala, gure Eguzkia aukeratzen da erreferentzia bezala, Lurretik gertuen dagoen izarra baita. Beraz, eguzki erradio unitate bat, gure Eguzkiaren erradioaren berdina da, Lurraren erradioaren halako 110 dena.
    $r_{\bigodot }=6,960\times 10^{8}{\hbox{ m}}=0,00465247{\hbox{ UA}}$ (${\hbox{UA}}$).

## Kanpo estekak

* Datuak: Q48440
# Eguzki dorrea (Arrasate)

Eguzki dorrea Gipuzkoako Arrasate herrian dagoen etxebizitza eraikina da. 21 solairu eta 72 metroko garaiera dauka eta Euskal Herriko etxebizitza eraikinik garaienen artean dago. 1971. urtean eraiki zen.

## Ikus, gainera

* Euskal Herriko eraikinik garaienen zerrenda

## Kanpo estekak

* (Ingelesez) Eraikinaren fitxa Emporis.com webgunean.
* Datuak: Q12256565